**PROCEDURĂ PRIVIND MODALITATE DE ÎNCHEIERE PE PIAŢA CENTRALIZATĂ A CONTRACTELOR BILATERALE DE ENERGIE ELECTRICĂ A CONTRACTELOR DE PROCESARE A COMBUSTIBILULUI**

**Întocmit: OPCOM SA**

####

**- Noiembrie 2014 -**

CUPRINS

[1. SCOP 4](#_Toc403755105)

[1.1. CONȚINUT 4](#_Toc403755106)

[1.2. PRINCIPII 4](#_Toc403755107)

[2. DOMENIUL DE APLICARE 4](#_Toc403755108)

[3. ACRONIME 4](#_Toc403755109)

[4. DEFINIŢII 5](#_Toc403755110)

[5. DOCUMENTE DE REFERINŢĂ 6](#_Toc403755111)

[6. CONDIŢII GENERALE 7](#_Toc403755112)

[7. CADRUL DE ORGANIZARE A SESIUNILOR DE LICITAȚIE 7](#_Toc403755113)

[7.1. OFERTELE DE PROCESARE A COMBUSTIBILULUI 7](#_Toc403755114)

[7.2. CONTRACTUL-CADRU DE PROCESARE A COMBUSTIBILULUI 8](#_Toc403755115)

[8. PENALITĂȚI 8](#_Toc403755116)

[9. ORGANIZAREA ȘI DESFĂȘURAREA SESIUNILOR DE LICITAŢIE 10](#_Toc403755117)

[9.1. INIŢIEREA SESIUNILOR DE LICITAŢIE 10](#_Toc403755118)

[9.2. RETRAGEREA OFERTELOR PUBLICATE ŞI ANULAREA SESIUNILOR DE LICITAŢIE 10](#_Toc403755119)

[9.3. ÎNSCRIEREA LA LICITATII A OFERTELOR DE RĂSPUNS ŞI DESFĂŞURAREA SESIUNII DE LICITAȚIE 11](#_Toc403755120)

[9.4. TRANSPARENȚA SESIUNILOR DE LICITAȚIE 13](#_Toc403755121)

[10. PUBLICAREA INFORMAŢIILOR 14](#_Toc403755122)

[12. LEGĂTURA CU PARTICIPANŢII LA PCCB-PC 15](#_Toc403755123)

[13. ALTE PREVEDERI 15](#_Toc403755124)

LISTA DE CONTROL A REVIZIILOR

Documentul revizuit:

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Rev. | Data | Revizia se referă la: | Întocmit | Verificat | Aprobat |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

# 1. SCOP

## 1.1. CONȚINUT

Prevederile Procedurii privind modalitate de încheiere pe piaţa centralizată a contractelor bilaterale de energie electrică, a contractelor de procesare a combustibilului, numită în continuare Procedura PCCB-PC, sunt în concordanță cu prevederile Regulamentului privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, aprobat prin Ordinul președintelui ANRE nr. 78/14.08.2014.

Procedura PCCB-PC are drept scop precizarea condițiilor referitoare la:

* Enunțarea principiilor de funcționare a pieței;
* Înscrierea pentru participarea la tranzacții;
* Organizarea sesiunilor de licitație pentru modalitate de încheiere pe piaţa centralizată a contractelor bilaterale de energie electrică a contractelor de procesare a combustibilului (PCCB-PC);
* Publicarea informațiilor.

## 1.2. PRINCIPII

Principiile care stau la baza atribuirii contractelor pentru procesarea combustibilului, în condiţiile prezentei Proceduri, sunt următoarele:

1. accesul nediscriminatoriu la licitaţiile organizate pentru toţi Titularii de licenţă de furnizare (în calitate de inițiatori)/ exploatare comercială a capacităților de producere (în calitate de respondenți) din sectorul energiei electrice;
2. folosirea mecanismelor concurenţiale pentru atribuirea contractelor care fac obiectul prezentei Proceduri;
3. transparenţa – prin publicarea în avans, conform termenelor precizate în prezenta Procedură a informaţiilor referitoare la contractele ce urmează a fi tranzacţionate şi sesiunile de licitaţie aferente, precum și prin publicarea rezultatelor;
4. nediscriminare şi obiectivitate - prin aplicarea în mod nediscriminatoriu a criteriilor de selecţie şi a criteriilor pentru atribuirea contractelor astfel încât participanţilor la licitaţii să li se acorde şanse egale de atribuire a contractelor.

# 2. DOMENIUL DE APLICARE

Procedura PCCB-PC se aplică de către OPCOM SA, în calitate de Operator al Pieței centralizate a contractelor bilaterale de energie electrică şi de către Participanţii la această piaţă, în vederea procesării combustibilului deținut de către titularii de licenţă de furnizare (în calitate de inițiatori) la un preț transparent.

# 3. ACRONIME

Acronimele utilizate în cadrul Procedurii PCCB-PC au următoarele semnificaţii:

1. **ANRE -** Autoritatea Naţională de Reglementare în domeniul Energiei;
2. **OPCCB** – Operatorul pieţei centralizate a contractelor bilaterale de energie electrică - Societatea OPCOM SA, Operatorul Pieţei de Energie Electrică şi de Gaze Naturale;
3. **PCCB –** piaţa centralizată a contractelor bilaterale de energie electrică;
4. **PCCB-PC –** modalitate de încheiere pe piaţa centralizată a contractelor bilaterale de energie electrică a contractelor de procesare a combustibilului;

# 4. DEFINIŢII

Temenii folosiți sunt cei definiți în Legea nr. 123/2012 a energiei electrice şi a gazelor naturale cu modificările și aprobările ulterioare și în Regulamentul privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, aprobat prin Ordinul ANRE nr. 78/14.08.2014.

Suplimentar față de termenii definiți prin documentele de referință se definesc următorii termeni:

1. **Anunț de organizare a sesiunii de licitație** – Document emisde către OPCOM SA și publicat pe pagina web a OPCOM SA (www.OPCOM.ro), prin care Participanților la PCCB- PC le sunt comunicate: data și ora organizării sesiunii de licitație, numele iniţiatorului, termenul limită de depunere a ofertelor de răspuns (Anexa 4).
2. **Cod de identificare a ofertei** – Cod alfanumeric alocat fiecărei oferte, prin care aceasta poate fi identificată pe Piaţa centralizată a contractelor bilaterale de energie electrică - modalitatea de tranzacționare PCCB-PC.
3. **Cod de identificare pe Piaţa centralizată a contractelor bilaterale de energie electrică** –Cod alfanumeric alocat fiecărui Participant la Piața centralizată a contractelor bilaterale de energie electrică, de către OPCCB.
4. **Confirmare de tranzacţie**– Document emis de OPCOM SA, care confirmă o tranzacţie încheiată pe Piaţa centralizată a contractelor bilaterale de energie electrică - modalitatea de tranzacționare PCCB-PC.
5. Marca de timp – Momentul (ziua, ora, minutul, secunda) în care documentele sunt primite și înregistrate la OPCOM SA
6. **Oferte iniţiatoare de procesare combustibil** – Oferte echivalentă cu o ofertă de cumpărare de energie electrică, cu caracteristici bine definite privind tipul combustibilului de procesat, opțional, cantitatea totală limită de combustibil, durata livrării, cantitatea de energie electrică totală ce va rezulta în urma procesării combustibilului, precum și cantitatea orară de energi electrică/profilul zilnic de livrare, respectiv preţul maxim (Pmax), pe care inițiatorul este dispus să îl plătească, ferm stabilite în momentul introducerii lor în piaţă (Anexa 2 ).
7. **Oferte de răspuns pentru procesarea combustibilului** – Oferte care răspunde întocmai cerinţelor unei oferte iniţiatoare de procesare combustibil, conținând cantitatea medie orară de combustibil procesat și tariful și tariful de procesare solicitat (Anexa 3).
8. **Ora de închidere a perioadei de ofertare –** Ora până la care ofertele de răspuns pe Piaţa centralizată a contractelor bilaterale de energie electrică - modalitatea de tranzacționare PCCB-PC pot fi transmise către OPCOM SA, în ziua de organizare a sesiunii de licitaţie.
9. **Participant la Piața centralizată a contractelor bilaterale de energie electrică - modalitatea de tranzacționare PCCB-PC** *–* Titular de licenţă care se înscrie şi respectă Convenţia de participare la Piaţa centralizată a contractelor bilaterale de energie electrică - modalitatea de tranzacționare PCCB-PC, denumit în sensul prezentei proceduri Participant la PCCB-PC. Pe această piață este permisă participarea titularilor de licență de furnizare în calitate de inițiatori și a titularilor de licență de exploatare comercială a capacităților de producere în calitate de respondenți.
10. **Perioada de livrare (procesare);** *–* Intervalul de timp pe parcursul căruia este livrată/produsă energia electrică contractată;
11. **Piaţa centralizată a contractelor bilaterale de energie electrică** – Cadrul organizat de încheiere între participanţii la piaţă în mod transparent, prin licitaţie publică, a contractelor cu livrare fizică de energie electrică, inclusiv a contractelor de procesare, organizat şi administrat de OPCCB, pe baza unui ansamblu de modalităţi având ca bază ofertarea publică şi nediscriminatorie, cu scopul de a contracta energia electrică pe termen determinat, la un preţ transparent, rezultat din echilibrul cererii şi al ofertei.
12. **Preţul echivalent al energiei electrice rezultate din procesarea combustibilului,–** Preţul stabilit în timpul sesiunii de licitație rezultat din formula:

PE [lei/MWh] = t [lei/MWh] + fh [MWh/MWh] x PF [lei/MWh], unde

t - tariful de procesare solicitat (în lei/MWh de energie electrică livrată)

fh - cantitatea orară medie de combustibil procesat necesară pentru livrarea cantităţii orare de energie electrică (în MWh de combustibil/MWh de energie electrică livrată) corespunzător profilului de livrare prevăzut în oferta iniţiatoare

PF - preţul combustibilului de procesat (în lei/MWh combustibil);

1. **Zi de tranzacţionare** –Zi lucrătoare stabilită prin Anunţul de organizare a sesiunii de licitaţie ca dată a sesiunii de licitaţie.
2. **Zi lucrătoare**– Zi calendaristică, cu excepţia zilelor de sâmbătă, duminică şi a oricărei zile declarate sărbătoare legală sau zi liberă.
3. **Zi nelucrătoare**– Zi de sâmbătă, de duminică şi oricare zi declarată sărbătoare legală sau zi liberă.

# 5. DOCUMENTE DE REFERINŢĂ

1. Legea nr. 123/2012 a energiei electrice şi a gazelor naturale; Legea Nr. 127/2014 pentru modificarea şi completarea Legii energiei electrice şi a gazelor naturale nr. 123/2012 și a Legii petrolului nr. 238/2004 cu completările și modificările ulterioare.
2. Codul Comercial al pieţei angro de energie electrică aprobat prin Ordinul ANRE nr. 24/22.10.2004.
3. Regulamentul privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, aprobat prin Ordinul ANRE nr. 78/14.08.2014.
4. Metodologia de stabilire a tarifelor reglementate practicate de operatorii piețelor centralizate din sectorul energiei electrice.
5. Procedura privind înregistrarea participanților la piețele centralizate de energie electrică administrate de OPCOM SA.
6. Procedura privind modalitatea și termenele de plata a tarifului reglementat practicat de operatorul pieței de energie electrică.

# 6. CONDIŢII GENERALE

1. În calitate de OPCCB, pentru activitățile și serviciile desfășurate, Opcom SA percepe tarifele aprobate de Autoritatea Competentă.
2. În urma consultării publice OPCCB defineşte contractul cadru de procesare a combustibilului, și îl publică pe site-ul propriu.
3. OPCCB publică şi actualizează pe pagina sa web documentele ce reglementează precum şi documentele tip privind funcţionarea PCCB-PC
4. Participarea la sesiunile de tranzacționare pe PCCB-PC este voluntară.

# 7. CADRUL DE ORGANIZARE A SESIUNILOR DE LICITAȚIE

În poziția de inițiatori se pot înscrie doar doar titularii de licenţă de furnizare de energie electrică iar în poziția de respondenți se pot înscrie doar doar titularii de licenţă de exploatare comercială a capacităților de producere.

## 7.1. OFERTELE DE PROCESARE A COMBUSTIBILULUI

1. În conformitate cu prevederile Regulamentului privind privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, ofertele inițiatoare de procesare a combustibilului, echivalente cu oferte ferme de cumpărare de energie electrică (Anexa 2), sunt definite prin următoarele caracteristici ferme:
2. tipul şi caracteristicile combustibilului supus procesării;
3. cantitatea totală - notată în continuare cu **E** (în MWh) şi
4. cantitatea orară complet precizată de energie electrică de livrat în SEN în urma procesării combustibilului (în MWh/h)/profilul zilnic de livrare, prin alegerea uneia din următoarele variante:
	* 1. livrare în bandă la putere constantă;
		2. livrare la putere constantă la ore de vârf;
		3. livrare la putere constantă la ore de gol;
5. opţional, cantitatea totală limită de combustibil disponibilă pentru procesare - notată în continuare cu **F** (în MWh combustibil);
6. Perioada de livrare, respectiv data de începere şi data de finalizare a livrărilor. Perioada de livrare nu poate fi mai mare decât durata situaţiei de criză pe piaţa de energie electrică, conform Hotărârii Guvernului de punere în aplicare a măsurilor de siguranţă, conform legii.
7. preţul combustibilului de procesat - notat în continuare **PF** (în lei/MWh combustibil); acesta este fix pe toată durata contractului;
8. cel mai mare preţ echivalent al energiei electrice rezultate în urma procesării, pe care iniţiatorul este dispus să îl plătească;
9. Ofertele de procesare a combustibilului, echivalente cu oferte ferme de cumpărare de energie electrică, trebuie să fie însoțite de prevederea unor clauze specifice ale contractului de procesare conbustibil, suplimentare/diferite de cele din contractul-cadru, privind exclusiv termenele de plată şi modalităţile de plată, garanţiile şi penalităţile de natură financiară.
10. Ofertele de răspuns sunt definite prin următoarele caracteristici ferme (Anexa 3):
11. cantitatea orară medie de combustibil procesat - notat în continuare fh, necesară pentru livrarea cantităţii orare de energie electrică, în MWh de combustibil/MWh de energie electrică livrată, corespunzător profilului de livrare prevăzut în oferta iniţiatoare;
12. tariful de procesare solicitat, în lei/MWh de energie electrică livrată, - notat în continuare t, în care trebuie să fie incluse toate costurile aferente, inclusiv componenta TG, de introducere a energiei electrice în reţea, a tarifului de transport.
13. În cazul în care energia electrică rezultată din procesarea combustibilului este produsă în capacităţi de cogenerare, producătorii trebuie să ţină seama, la stabilirea parametrilor ofertei de răspuns pe care o introduc, de consumul de combustibil aferent ambelor produse - pentru determinarea cantităţii orare medii de combustibil, fh, şi de veniturile prognozate rezultate din vânzarea energiei termice, precum şi de cele rezultate din bonusul pentru cogenerarea de înaltă eficienţă - pentru determinarea tarifului de procesare, t.
14. Preţul propus prin oferta inițiatoare/ de răspuns nu include TVA.
15. Data de începere a livrării fizice poate fi cel mai devreme prima zi calendaristică după cinci (5) zile lucrătoare de la data licitaţiei.

## 7.2. CONTRACTUL-CADRU DE PROCESARE A COMBUSTIBILULUI

1. În vederea tranzacționării pentru încheierea contractelor de procesare a combustibilului, Participanţii înaintează către OPCCB, împreună cu adresa de înaintare, solicitări de organizare a unor sesiuni de licitaţie și transmit la OPCCB, în variantă electronică, ofertele inițiatoare ce urmează a fi publicate în vederea tranzacţionării și contractele cadru de procesare a combustibilului elaborate în conformitate prezenta Procedură, însoțite de clauze specifice, suplimentare/diferite de cele din contractul-cadru, privind exclusiv termenele de plată şi modalităţile de plată, garanţiile şi penalităţile de natură financiară (în format .pdf, pe adresa de e-mail pccb-pc@opcom.ro).
2. OPCOM SA, va face public textul contractelor cadru de vânzare/cumpărare și a clauzelor specifice aferente ofertelor inițiatoare ce urmează a fi tranzacţionate şi numele Participantului la PCCB-PC care le înaintează.
3. Participanţii înregistraţi la Piaţa centralizată a contractelor bilaterale de energie electrică - modalitatea de tranzacționare PCCB-PC și care intenţionează să participe efectiv la sesiunile de licitaţii cu oferte de răspuns la ofertele publicate au obligaţia să verifice cerinţele stipulate prin clauzele contractelor cadru de procesare a combustibilului și a clauzelor specifice propuse împreună cu ofertele supuse licitaţiei şi să participe la licitaţie numai pentru acele oferte pentru care contractul cadru de procesare a combustibilului și a clauzelor specifice corespunde cu cerințele sale tehnico-economice.

# 8. PENALITĂȚI

1. În cazul retragerii ofertei inițiatoare (publicată pe site-ul OPCOM) participantul în cauză va fi suspendat și va plăti OPCCB o sumă penalizatoare, în proporție de 0,05% din valoarea ofertei publicate, acesta asigurând virarea contravalorii penalității după cum urmează:
	1. În mod egal participanților respondenți, în cazul în care pentru sesiunea de licitație au fost depuse oferte de răspuns;
	2. În favoarea OPCOM SA, în cazul în care pentru sesiunea de licitație nu au fost depuse oferte de răspuns .
2. În cazul retragerii ofertei de răspuns transmisă la OPCOM, participantul în cauză va fi suspendat și va plăti OPCCB o sumă penalizatoare, în proporție de 0,05% din valoarea ofertei publicate, acesta asigurând virarea contravalorii penalității participantului inițiator.
3. În cazul refuzului încheierii contractului în urma sesiunii de licitație participantul/participanţii în cauză plăteşte/plătesc OPCCB o sumă penalizatoare, în proporție de 0,05% din valoarea contractului acesta asigurând virarea contravalorii penalității după cum urmează:
	1. Părții care a depus oferta inițiatoare, în cazul refuzului încheierii contractului de către ofertantul declarat câștigător în cadrul sesiunii de licitație;
	2. Părții declarate câștigătoare, în cazul refuzului încheierii contractului de către participantul inițiator;
	3. În favoarea OPCOM SA în cazul refuzului încheierii contractului de către ambele părți care au încheiat tranzacția.
4. În cazul prezentării unui contract neconform, participantul/participanţii în cauză plăteşte/plătesc OPCCB, o sumă penalizatoare în proporție de 0,5% din valoarea contractului, acesta asigurând virarea contravalorii penalității după cum urmează:
5. În mod egal, participanțiilor respondenți, în cazul în care pentru sesiunea de licitație au fost depuse oferte de răspuns;
6. În favoarea OPCOM SA, în cazul în care pentru sesiunea de licitație nu au fost depuse alte oferte de răspuns decât cea declarată câștigătoare.
7. Retragerea ofertei inițiatoare, refuzul încheierii contractului în urma sesiunii de licitație și prezentarea unui contract neconform constituie abatere de la regulile de tranzacționare și va fi înregistrată în Registrul de penalități și abateri.
8. Între data constatării abaterii şi data efectuării plăţii sumei penalizatoare, participantul în cauză este suspendat în mod automat de la tranzacţionare. Data efectuării plății se consideră data când se creditează contul bancar al OPCOM SA.
9. În cazul în care un participant este suspendat de la PCCB-PC, acesta nu va mai putea depune oferte inițiatoare sau de răspuns până când nu este ridicată suspendarea acestuia.
10. În cazul în care un participant este suspendat, ofertele sale inițiatoare deja publicate pe site-ul OPCOM vor fi declarate anulate pe site-ul OPCOM. În cazul în care data ridicării suspendării participantului la piață, acestea nu vor mai fi activate.

# 9. ORGANIZAREA ȘI DESFĂȘURAREA SESIUNILOR DE LICITAŢIE

## INIŢIEREA SESIUNILOR DE LICITAŢIE

1. În situaţii de criză pe piaţa de energie electrică, după emiterea hotărârii Guvernului de punere în aplicare a măsurilor de siguranţă, conform legii aplicabile, participanţii la PCCB-PC interesaţi în propunerea de oferte care să fie supuse licitaţiei transmit la OPCOM SA, ofertele proprii, conform Anexei 1 la prezenta, împreună cu clauzele specifice ale contractului de procesare combustibil, conform programului de primire a ofertelor inițiatoare publicat pe pagina web a OPCOM SA, în secțiunea dedicată Pieţei centralizate a contractelor bilaterale de energie electrică - modalitatea de tranzacționare PCCB-PC.
2. Fiecare ofertă ce urmează a fi supusă licitaţiei, în momentul recepționării și acceptării ei de către OPCOM SA, primește un Cod de identificare care este făcut public odată cu oferta. Acesta reprezintă codul de licitaţie aferent ofertei.
3. În cazul în care o ofertă inițiatoare este respinsă de OPCCB ca fiind neconformă, OPCOM SA publică pe site-ul propriu oferta respinsă, precum și motivaţia acestei acţiuni, începând cu prima zi lucrătoare imediat următoare înregistrării acesteia.
4. După primirea ofertelor inițiatoare aferente ce îndeplinesc condiţiile precizate în prezenta Procedură în vederea publicării lor, OPCCB întocmește pentru fiecare ofertă inițiatoare primită un Anunț de organizare a sesiunii de licitație în care se precizează Codul de identificare a ofertei, data licitaţiei şi ora organizării sesiunii de licitație, precum şi termenul limită de transmitere a ofertelor de răspuns.
5. Anunțul de organizare a sesiunii de licitație și oferta propusă pentru a fi supusă licitaţiei împreună cu clauzele specifice ale contractului de procesare combustibil sunt publicate pe pagina web a OPCOM SA, în secțiunea dedicată Pieţei centralizate a contractelor bilaterale de energie electrică - modalitatea de tranzacționare PCCB-PC, începând cu prima zi lucrătoare imediat următoare înregistrării ofertelor pentru publicare la OPCOM SA, pentru o perioadă de minim 4 zile lucrătoare (inclusiv ziua publicării ofertelor şi exclusiv data licitaţiei).

## RETRAGEREA OFERTELOR PUBLICATE ŞI ANULAREA SESIUNILOR DE LICITAŢIE

1. Participanţii care au înaintat oferte inițiatoare și care nu a fost respinsă de către OPCCB, în scopul publicării lor şi organizării de sesiuni de licitaţie, pot decide retragerea ofertelor inițiatoare până înainte de ora de începere a sesiunii de licitație, cu asumarea prevederilor Regulamentului privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare și ale prezentei Proceduri referitoare la plata penalităților în cazul retragerii ofertei.
2. În cazul în care, pentru o ofertă publicată nu au fost depuse oferte de răspuns conform termenului precizat în Anunţul de organizare a licitaţiei, OPCOM SA informează reprezentanţii Participantului la PCCB-PC care a depus oferta inițiatoare, declară sesiunea de licitaţie anulată urmare faptului că nu au fost depuse oferte de răspuns şi publică pe pagina web a OPCOM SA anunţul de anulare.

## ÎNSCRIEREA LA LICITATII A OFERTELOR DE RĂSPUNS ŞI DESFĂŞURAREA SESIUNII DE LICITAȚIE

**ÎNSCRIEREA LA LICITAŢII A OFERTELOR DE RĂSPUNS**

1. Pentru a se înscrie cu oferte de răspuns în cadrul sesiunilor de licitație, ofertanţii, doar titularii de licență de exploatare comercială a capacităților de producere, trebuie să depună la OPCOM câte o ofertă fermă de răspuns conform Anexei 3 la prezenta.

**VALIDAREA/INVALIDAREA OFERTELOR DE RĂSPUNS**

1. Ofertele formulate ca răspuns la ofertele inițiatoare publicate trebuie să ţină seama de cerinţele precizate prin ofertele publicate şi să fie transmise prin e-mail/fax, până cel mai târziu la data anunţată pentru organizarea licitaţiei, cu cel puțin o oră înainte de începerea licitaţiei.
2. Participanţii la PCCB-PC pot depune câte o singură ofertă de răspuns echivalenă cu o ofertă de vânzare pentru fiecare dintre ofertele propuse prin Anunţuri de organizare a sesiunilor de licitaţie.
3. În cazul în care iniţiatorul a indicat o cantitate totală limită de combustibil disponibil pentru procesare, oferta de răspuns va fin invalidată în cazul in care rezultă:

 fh [MWh/MWh] > F[MWh]/E[MWh].

1. În cazul în care preţului echivalent al energiei electrice rezultate din procesarea combustibilului, calculat pentru fiecare ofertă de răspuns prin formula:

 PE [lei/MWh] = t [lei/MWh] + fh [MWh/MWh] x PF [lei/MWh] este mai mare decât prețul propus prin oferta inițiatoare, oferta de răspuns va fi invalidată.

1. OPCCB va notifica participanții ale căror oferte de răspuns au fost invalidate pentru sesiunea de licitație pentru care au fost transmise și va publica pe site-ul propriu numele participantului și motivul invalidării ofertei de răspuns transmisă de acesta.
2. Ofertele de răspuns pot fi retrase cu asumarea prevederilor Procedurii PCCB-LE referitoarea la plata sumei penalizatoare.
3. Ofertă de răspuns validă presupune precizarea următoarelor elemente:
4. Codul de identificare al ofertei pentru care este organizată sesiunea de licitaţie;
5. Cantitatea orară medie de combustibil procesat - notat în continuare fh, necesară pentru livrarea cantităţii orare de energie electrică, în MWh de combustibil/MWh de energie electrică livrată, corespunzător profilului de livrare prevăzut în oferta iniţiatoare;
6. Tariful de procesare solicitat, în lei/MWh de energie electrică livrată, - notat în continuare t, în care trebuie să fie incluse toate costurile aferente, inclusiv componenta TG, de introducere a energiei electrice în reţea, a tarifului de transport.
7. preţul echivalent al energiei electrice rezultate din procesarea combustibilului, din cele calculate pentru fiecare ofertă de răspuns, rezultate din formula:

 PE [lei/MWh] = t [lei/MWh] + fh [MWh/MWh] x PF [lei/MWh],

mai mai mic sau egal cu cel din oferta publicată pentru care este organizată sesiunea de licitaţie.

**DESFĂȘURAREA SESIUNII DE LICITAŢIE**

1. Sesiunea de licitaţie se desfăşoară la sediul OPCOM SA, în ziua şi la ora stabilite de către OPCCB prin Anunţul de organizare a sesiunii de licitaţie.
2. OPCCB menţine legătura pe toată durata desfășurării sesiunilor de licitaţie cu persoana desemnată ca având drept de a modifica şi/sau de a retrage ofertele în numele Participantului la PCCB-PC pe care îl reprezintă, precum şi de a lua hotărâri în numele acestuia privitor la participarea la sesiunile de licitaţie.
3. La sesiunea de licitaţie pot participa reprezentanţii împuterniciţi ai Participanţilor la PCCB-PC care au depus oferta inițiatoare și oferte de răspuns pentru oferta inițiatoare pentru care se desfăşoară licitaţia.
4. În timpul sesiunii de licitaţie, persoanele admise în sesiunea de licitaţie trebuie să păstreze disciplina impusă de OPCOM SA şi să aibă o atitudine corespunzătoare desfăşurării în bune condiţii a sesiunii de licitaţie: să nu utilizeze telefoanele mobile, aparatele de fotografiat sau de înregistrare a vocii, să aibă o poziţie neutră faţă de procesul de licitaţie și să păstreze liniştea. La orice abatere faţă de cele de mai sus, persoanele în cauză pot fi evacuate din sala în care se desfăşoară sesiunea de licitaţie.
5. După deschiderea sesiunii de licitație, Comisia de licitație face publică concomitent identitatea tuturor participanţilor respondenţi şi a tuturor ofertelor de răspuns acceptate.
6. După deschiderea, validarea şi afişarea tuturor ofertelor de răspuns valide, oferta câştigătoare a licitaţiei este oferta cu mai mici valori ale preţului echivalent al energiei electrice rezultate din procesarea combustibilului, din cele calculate pentru fiecare ofertă de răspuns, rezultate conform formulei precizate la art. **9.3.8.d)**
7. În cazul în care, după publicarea tuturor ofertelor de răspuns, există doi sau mai mulţi Participanţi care au ofertat pentru acelaşi cel mai bun preţ (situaţie de balotaj), pentru aceştia se va organiza o nouă sesiune de licitaţie în termen de patruzeci și cinci (45) de minute de la înregistrarea situaţiei de balotaj.
8. Participanţii care vor intra în sesiunea de licitaţie pentru situația de balotaj pot depune la OPCOM SA, noi oferte, în interval de treizeci (30) de minute de la anunţarea organizării noii sesiuni de licitaţie, imediat după înregistrarea situaţiei de balotaj, în sensul menținerii sau îmbunătățirii oferte de răspuns depuse anterior (să rezulte micșorarea preţului echivalent al energiei electrice rezultate din procesarea combustibilului).
9. În cazul în care, nici în urma celei de a doua sesiuni de licitație nu poate fi desemnat un câştigător, licitaţia se reia conform prevederilor prezentei Proceduri cu privire la sesiunile de balotaj.
10. În maxim 24 ore de la închiderea sesiunii de licitaţie, OPCOM SA transmite Participanţilor la PCCB-PC Confirmările de tranzacţie, conform rezultatelor sesiunii de licitaţie.
11. Confirmările de tranzacție sunt transmise de către OPCOM SA atât inițiatorului, cât și câștigătorului sesiunii de licitație și conţine informaţii referitoare la oferta tranzacţionată, la prețul de adjudecare rezultat prin aplicarea formulei precizate la art 9.3.7.d) și la partenerul de contract (Anexele 4 și 5).
12. În urma desfăşurării sesiunii de licitaţie, Comisia de licitaţie va întocmi o Hotărâre care va cuprinde: numele membrilor Comisiei, numele ofertanţilor care au transmis oferte de răspuns validate, specificând pentru fiecare în parte tariful de procesare şi cantitatea orară medie de combustibil procesat și numele ofertanților care au depus oferte de răspuns care au fost invalidate de către OPCCB, precum și motivul succint al invalidării acestora, numele Participantului căruia i-a fost atribuită oferta, tariful de procesare, preţul combustibilului procesat şi preţul energiei electrice rezultate, data întocmirii Hotărârii, precum și alte menţiuni considerate relevante de către Comisie.
13. Hotărârea se va întocmi în două exemplare, câte unul pentru reprezentantul Participantului a cărui ofertă a fost publicată şi pentru OPCCB, pentru a fi anexat documentelor Comisiei de licitaţie.
14. OPCOM SA va publica pe pagina sa web rezultatele sesiunilor de licitaţie, precizând părţile contractante şi preţul de adjudecare, precum şi lista Participanţilor la licitaţie.
15. Urmare datelor publicate şi/sau celor transmise Participanţilor la licitaţie după încheierea licitaţiei, în termen de două (2) zile lucrătoare de la data sesiunii de licitație (exclusiv data sesiunii de licitaţie) pot fi formulate contestaţii privind ofertele intrate în licitaţie şi rezultatul licitaţiei. Aceste contestații sunt soluționate în termen de o (1) zi lucrătoare de la data primirii contestației.
16. Încheierea contractelor pe baza rezultatelor licitațiilor se realizează de către părţi prin semnarea, în termen de maxim trei (3) zile lucrătoare de la data comunicării rezultatelor licitaţiei (exclusiv data comunicării rezultatelor), a contractului de procesare a combustibilului publicat împreună cu oferta inițiatoare, cu respectarea întocmai a conţinutului şi formei acestora.
17. În cazul în care nu sunt respectate întocmai prevederile prezentei Proceduri cu privire la încheierea contractului de procesare a combustibilului, OPCOM SA semnalează Participanţilor abaterile de la forma şi conţinutul contractului propus de participantul inițiator, solicită remedierea acestor abateri şi, în cazul în care abaterile nu sunt remediate în termen de o (1) zi lucrătoare (exclusiv ziua transmiterii solicitării)OPCCB solicită plata sumei penalizatoare de la fiecare participant în culpă, anunţă public identitatea acestora şi nevaliditatea contractului drept contract negociat bilateral care excedează prevederilor legale, suspendă participanţii în cauză de la tranzacţionare până la plata penalizării şi sesisează Autoritatea Competentă asupra neconformităţilor înregistrate.

## TRANSPARENȚA SESIUNILOR DE LICITAȚIE

* + 1. Reprezentanții persoanelor juridice, alții decât reprezentanții presei, vor avea acces la oricare dintre sesiunile de licitație pe baza documentelor de identitate și a unei cereri din partea instituției pe care o reprezintă, transmisă cu 24 de ore înainte de ora la care are loc sesiunea de licitație, în care se specifică scopul și necesitatea prezenței la sesiunea de licitație.
		2. În timpul sesiunii de licitație, persoanele admise la sesiunea de licitație vor păstra disciplina impusă de OPCOM SA și vor avea o atitudine corespunzătoare desfășurării în bune condiții a sesiunii de licitație (nu vor utiliza telefoanele mobile, aparatele foto sau de înregistrare a vocii, vor avea o poziție neutră față de procesul de licitație, vor păstra liniștea). La orice abatere față de cele de mai sus, persoanele în cauză vor putea fi evacuate din sala în care se desfășoară sesiunea de licitație.

# 10. PUBLICAREA INFORMAŢIILOR

* 1. OPCOM SA publică şi actualizează pe pagina sa web următoarele documente:
		1. Documentele care reglementează precum şi documentele tip privind funcţionarea Pieţei centralizate a contractelor bilaterale de energie electrică - modalitatea de tranzacționare PCCB-PC, respectiv:
1. Regulamentul privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare;
2. Procedura privind modalitate de încheiere pe piaţa centralizată a contractelor bilaterale de energie electrică a contractelor de procesare a combustibilului;C
3. Convenţia de participare la Piaţa centralizată a contractelor bilaterale de energie electrică- modalitatea de tranzacționare PCCB-PC;
4. Modelul scrisorii de intenţie privind înregistrarea ca Participant la Piaţa centralizată a contractelor bilaterale de energie electrică - modalitatea de tranzacționare PCCB-PC,
5. Modelul ofertei de procesare a combustibilului Piaţa centralizată a contractelor bilaterale de energie electrică - modalitatea de tranzacționare PCCB-PC (Anexa 2);
6. Modelul ofertei de răspuns pe Piaţa centralizată a contractelor bilaterale de energie electrică - modalitatea de tranzacționare PCCB-PC (Anexa 3).
	* 1. Lista Participanţilor la PCCB-PC. Această listă este actualizată în cazul în care este înregistrat un nou Participant la PCCB, precum și în cazul în care un Participant se retrage, este suspendat sau este revocat de la Piaţa centralizată a contractelor bilaterale de energie electrică - modalitatea de tranzacționare PCCB-PC (la data la care cazurile menţionate devin efective);
		2. Anunţurile de organizare a sesiunilor de licitaţie pe Piaţa centralizată a contractelor bilaterale de energie electrică - modalitatea de tranzacționare PCCB-PC. Acestea sunt publicate cel mai târziu cu patru (4) zile lucrătoare înainte de data licitaţiei (inclusiv prima zi de publicare, exclusiv ziua licitaţiei, unde prima zi de publicare este considerată prima zi lucrătoare) precizând Codul de identificare al ofertei, data şi ora organizării sesiunii de licitaţie, precum şi termenul limită de transmitere a ofertelor de răspuns;
		3. Valoarea componentei de administrare a Pieţei centralizate a contractelor bilaterale de energie electrică - modalitatea de tranzacționare PCCB-PC şi a componentei de realizare a tranzacțiilor pe Piaţa centralizată a contractelor bilaterale de energie electrică pentru modalitatea PCCB-PC;
		4. Anunţul de anulare, în cazul în care pentru o ofertă publicată nu au fost depuse oferte de răspuns conform termenului precizat în Anunţul de organizare a sesiunii de licitaţie;
		5. Rezultatele sesiunii de licitaţie, precizând părţile contractante şi tariful de procesare, preţul combustibilului procesat şi preţul energiei electrice rezultate, precum şi lista tuturor participanţilor la licitaţie (numele tuturor participanţilor respondenţi), după închiderea sesiunii de licitaţie; pentru pentru ofertele de răspuns necâştigătoare se vor publica tariful de procesare şi cantitatea orară medie de combustibil procesat.
		6. Sinteza informațiilor relevante cu privire la sesiunea de licitație cuprinzând:
7. denumirea Participantului care a înaintat oferta inițiatoare, tipul combustibilului şi cantitatea totală limită disponibilă, dacă este cazul;
8. cantitatea totală de energie electrică și profilul zilnic al livrărilor;
9. perioada de livrare(procesare);
10. contractul propus;
11. numele participanților respondenți;
12. pentru oferta de răspuns declarată câștigătoare: denumirea Participantului, taruful tariful de procesare, preţul combustibilului procesat şi preţul energiei electrice rezultate;
13. pentru ofertele de răspuns declarate necâștigătoare: tariful de procesareși cantitatea orară medie de combustibil procesat.
	1. Informaţiile publicate împreună cu Anunţul de organizare a sesiunii de licitaţie, respectiv ofertele şi contractele propuse de către Participanţii care au iniţiat sesiuni de licitaţie sunt menţinute pe pagina web a OPCOM SA pentru o perioadă de cinci (5) ani.
	2. În cazul în care există contestaţii formulate de către Participanţii la PCCB, acestea, precum şi modul lor de soluţionare, sunt publicate pe pagina web a OPCOM SA.

#  12. LEGĂTURA CU PARTICIPANŢII LA PCCB-PC

Schimbul de date şi informaţii cu Participanţii la piaţă se poate realiza în următoarele moduri: fizic, prin e-mail, fax, web.LAN, fiind necesar ca toate mesajele să fie autentificate prin semnătură sau cheie IT, acolo unde cazul.

# 13. ALTE PREVEDERI

Prevederile prezentei Proceduri sunt completate de drept şi în mod automat cu prevederile documentelor de referinţă precizate în art. 5 al prezentei Proceduri, precum şi cu modificările ulterioare ale acestor documente.

**Anexa 1**

**DIAGRAMA PROCESULUI DE FUNCŢIONARE A PIEȚEI CENTRALIZATE A CONTRACTELOR BILATERALE - MODALITATEA DE TRANZACȚIONARE DENUMITĂ PCCB-PC**

Transmiterea de către Participanţii la PCCB-PC a ofertei inițiatoare de procesare a combustibilului ce urmează a fi publicată şi a anexelor conținând clauze specifice propuse de către inițiator

Publicarea de către OPCOM SA a Anunțului de organizare a sesiunii de licitație, a ofertei supuse licitaţiei şi a contractului aferent ofertei publicate

(cu minim 4 zile lucrătoare înainte de data licitaţiei)

Suspendarea participantului în cazul retragerii ofertei inițiatoare

 Data licitației

Verificarea de către OPCOM SA a conformității contractului depus

Încheierea de către Participanții la PCCB-PC a contractului de procesare a combustibilului, conform confirmărilor de tranzacții și depunerea acestuia în copie la Opcom SA

(în maxim 3 zile lucrătoare de la data licitației)

Livrarea energiei electrice contractate

**Anexa 2**

Nr. Ieșire Participant ...........…..........din data………………

Nr. Intrare OPCOM SA.……............din data……………...

**OFERTĂ INITIATOARE DE PROCESARE COMBUSTIBIL**

Către,

Operatorul Pieței de Energie Electrică și Gaze Naturale “OPCOM” S.A.

Bd. Hristo Botev 16-18, sectorul 3, Bucureşti

........................................................................................................................

cu sediul în…….................................................................................................................,

înregistrată la Oficiul Registrului Comerţului al ........................, cu numărul ......................

reprezentată prin director general ....................................................................................,

în conformitate cu prevederile Procedurii PCCB-PC, solicit înregistrarea pentru tranzacţionare pe această piață, a următoarei oferte de procesare pentru a fi notificată ca ofertă inițiatoare:

Tipul şi caracteristicile combustibilului supus procesării: ………………………………………………….

……………………………………………………………………………………………………………………………………

Cantitatea totală limită de combustibil disponibilă pentru procesare (F) (opțional) …………………MWh combustibil

Cantitatea totală (E) ………………………………[MWh]

Cantitatea orară ………………………………[MWh/h]

Profilul zilnic de livrare (*bandă, vârf, gol*)………

Preţul combustibilului de procesat (PF)…………………..[lei/MWh combustibil]

Preţul …………………………………..[lei/MWh]

Perioada de livrare……………......................………

Data începerii livrării…….....................…………….

În cazul atribuirii ofertei de procesare combustibil, ne obligăm să încheiem contractul bilateral cu respectarea întocmai a formei şi conţinutului contractului cadru, completat cu clauzele specifice publicate împreună cu oferta.

Data

.............. Director General,

**Anexa 3**

Nr. Ieșire Participant ...........…..........din data………………

Nr. Intrare OPCOM SA.……............din data……………...

**OFERTĂ DE RĂSPUNS LA OFERTA INIȚIATOARE DE PROCESARE COMBUSTIBIL (oferta de răspuns la oferta inițiatoare cu codul .........)**

Către,

Operatorul Pieței de Energie Electrică și Gaze Naturale “OPCOM” S.A.

Bd. Hristo Botev 16-18, sectorul 3, Bucureşti

......................................................................................................................................

cu sediul în……................................................................................................................,

înregistrată la Oficiul Registrului Comerţului al ........................, cu numărul ......................

reprezentată prin director general ....................................................................................,

în conformitate cu prevederile Procedurii PCCB-PC, solicit înregistrarea pentru tranzacţionare pe această piață, în cadrul sesiunii de licitaţie din data …… destinată tranzacţionării ofertei …….. (se va preciza codul din Anunţul de licitaţie alocat ofertei pentru care se lansează oferta) a următoarei oferte de răspuns pentru procesarea combustibilului :

Cantitatea orară medie de combustibil procesat (fh) ...........................[MWh combustibil/MWh energie electrică livrată]

Tariful de procesare solicitat (t).......................[lei/MWh de energie electrică livrată]

În cazul atribuirii ofertei de procesare combustibil, ne obligăm să încheiem contractul bilateral cu respectarea întocmai a formei şi conţinutului contractului cadru, completat cu clauzele specifice publicate împreună cu oferta inițiatoare.

Data

.............. Director General,

**Anexa 4**

**ANUNŢ DE ORGANIZARE A SESIUNII DE LICITAȚIE**

**Anunţ de organizare**

**Sesiune de licitaţie**

***(Data)***

În conformitate cu prevederile Ordinului ANRE nr. 78/14.08.2014, Regulamentului privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare şi Procedurii PCCB-PC,

Societatea Operatorul Pieței de Energie Electrică și Gaze Naturale “OPCOM” S.A. organizează în data de ………....., ora ……...., la sediul societăţii din Bucureşti, b-dul Hristo Botev nr. 16-18, sesiunea de licitaţie destinată tranzacţionării ofertei *(Cod ofertă)*.

Participanţii la Piața centralizată a contractelor bilaterale de energie electrică de energie electrică - modalitatea de tranzacționare PCCB-PC care doresc să participe în calitate de respondent pot consulta conţinutul ofertei şi condiţiile contractului aferent ofertei propuse de către inițiator pe pagina web a OPCOM SA ([www.OPCOM.ro](http://www.opcom.ro)), în meniul Pieţe Centralizate Contracte Bilaterale / PCCB-PC.

Ofertele de răspuns pot fi transmise la „OPCOM” SA până cel mai târziu în data de ……………, ora …………...

Data

………………………….

 Director General,

**Anexa 5**

**FAX CONFIRMARE DE TRANZACȚIE - INIȚIATOR LICITAŢIE**

Nr. Ieșire OPCOM SA ….........................din data..............…

Către: *(Nume Participant la Piața centralizată a contractelor bilaterale de energie electrică – modalitatea de tranzacționare PCCB-PC*

Referitor la rezultatul sesiunii de licițatie din data de ………..

Stimate domnule/ Stimată doamnă *(funcția)*

Vă facem cunoscut faptul că, în urma desfăşurării sesiunii de licitaţie pentru oferta *(codul ofertei publicate)*........ din data de ……..…, ora ………, a fost desemnată câştigătoare societatea …………......

În conformitate cu prevederile Procedurii PCCB-PC, materializarea tranzacției efectuate se realizează de către părți prin semnarea contractului bilateral în termen de maxim 3 zile lucrătoare de la data prezentei comunicării, respectiv cel mai târziu până la data de ......................, cu respectarea întocmai a conținutului și formei contractului cadru și a clauzelor specifice publicate împreună cu oferta și supus procesului de licitare.

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul publicat, în vederea verificării conformității acestuia cu contractul cadru, completat cu clauzele specifice propuse împreună cu oferta inițiatoare.

Cu respect,

Director General,

**Anexa 6**

**FAX CONFIRMARE DE TRANZACȚIE - CÂȘTIGĂTOR LICITAŢIE**

Nr. Ieșire OPCOM SA ….........................din data..............…

Către: *(Nume Participant la Piața centralizată a contractelor bilaterale de energie electrică – modalitatea de tranzacționare PCCB-PC)*

Referitor la rezultatul sesiunii de licitație din data de ………..

Stimate domnule/ Stimată doamnă *(funcția)*

Vă facem cunoscut faptul că, în urma desfăşurării sesiunii de licitaţie din data de ….......…., ora ……, societatea ……........ a fost desemnată câştigătoare pentru oferta ……….. *(codul ofertei publicate)*.

În conformitate cu prevederile Procedurii PCCB-PC, materializarea tranzacției efectuate se realizează de către părți prin semnarea contractului bilateral în termen de maxim 3 zile lucrătoare de la data prezentei comunicării, respectiv cel mai târziu până la data de ......................, cu respectarea întocmai a conținutului și formei contractului publicat împreună cu oferta și supus procesului de licitare.

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul publicat, în vederea verificării conformității acestuia cu contractul cadru, completat cu clauzele specifice propuse împreună cu oferta inițiatoare.

Cu respect,

Director General,